Soomaaliya waxay qayb ka ahyd dadaalo dhowr jeer lagu doon doonay in meelo ka mid ah dunidda saddexaad wax laga bedelo, dhowr shir oo la iskugu yimid wadanka gudihiisa iyo dibaddiisa waxba ma aysan wanaajin in ay wax sii qaribaan mooyee, nabaddii la baadi goobayna laguma guuleysan in la helo, waxay dadka Soomaaliyeed mudo bilo ku siman u riyaaqeen mar ay koox Culumo ahi u istaagtay in ay nabaddii luntay dib u yakleelaan, taasina mudo kadib hoosta ayaa lagala baxay, dadku waxay qabaan in kuwo awalba diidanaa nabad Soomaali ay hesho middaanna ay dhuunta u galeen, haddaan soo koobo dhawaan ayaa Jabuuti lagu dhisay Dowlad uu madax ka yahy shaqsi mudooyinkii dambe masraxa siyaasadda Soomaaliya lagu arkay, inkastoo uu cusub yahay haddana dadka badankiis waxay u muujiyeen taageero, caasimadda Muqdisho oo lagu tilmaamo in ay tahay meesha sartu ka qurunsan tahay ayaa ugu horeysay meelaha laga soo dhaweeyey Madaxweyne Sheekh Shariif inkastoo weli ay jiraan kooxo quud-dareynaya oo sheegay in Shariif iyo kuwa la socda yihiin kuwo gefay, waxay wadaanna aysan waxba ka jirin.
